Shalom ja hyvää iltaa! Tässä TV7-uutiset Jerusalemista.
Uutisotsikoissa tänään:
Palestiinalaiset islamistit laukaisivat eilen raketin Gazasta Etelä-Israeliin.
Sitä seurasi Israelin kostoisku Hamasin infrastruktuuriin Gazassa.
Jännitteet kuohuvat Jerusalemin Temppelivuorella, -
kun vietetään muslimien ramadania ja juutalaisten ja kristittyjen pääsiäistä.
Jordania ja Israel syyttelivät toisiaan Temppelivuoren jännitteistä.
Palestiinalaiset islamistit ampuivat eilisiltana raketin Etelä-Israeliin.
Tapaus oli ensimmäinen moneen kuukauteen.
Hälytyssireenit soivat Kisufimissa ja Ein Hashloshassa noin kello 20.30, -
ja asukkaiden oli kiirehdittävä pommisuojiin 15 sekunnissa -
IDF:n kodinturvajoukkojen ohjeen mukaan.
Israelin Rautakupoli- ohjustorjuntajärjestelmä aktivoitui, -
ja se onnistui torjumaan saapuvan ammuksen.
Vammoja ja vahinkoja ei tullut tietoon.
Mikään ryhmä ei ole ilmoittautunut raketti-iskun tekijäksi, -
mutta ammus tuli Iranin välikäden, PIJ-järjestön hallitsemalta alueelta.
Vanhemmat Hamas-viranomaiset pyrkivät hyödyntämään iskua.
sillä Izz ad-Din al-Qassam -prikaatien -
perustajakomentaja Saleh al-Aruri julisti julkisesti:
"Taistelemme Jerusalemin ja al-Aqsan puolesta."
Vahvistetut tiedot paljastivat kuitenkin, -
että Hamas välitti Israelin turvallisuustahoille tietoja, -
joiden mukaan he aikovat pidättää raketin laukaisijat -
ja pyrkiä toimillaan estämään väkivaltaa eskaloitumasta.
Israel ei toivo väkivaltaisuuksien leimahtavan yhteenotoksi etelärajalla,-
mutta pitää kuitenkin terroristijärjestö Hamasia vastuullisena -
kaikkeen Gazasta lähtöisin olevaan terrorismiin.
Sen vuoksi IDF:n hävittäjät -
tekivät kostoiskun Hamasin asetehtaaseen Gazassa, -
ja varoittivat lisäseurauksista, mikäli Israelin suvereniteettia loukataan.
Israelin ilmaiskun aikana islamistinen Hamas laukaisi -
SAM-7-ilmatorjuntaohjuksen Israelin ilmavoimien hävittäjää vastaan.
Se väisti vanhentuneen, venäläisvalmisteisen, -
olalta laukaistavan ammuksen.
IDF-upseerit korostivat, että vanhentunut järjestelmä -
ei ole uhka Israelin ilma-aluksille -
ja että tarvittavat varotoimet on silti pantu täytäntöön.
Vaikka jännitteet Israelin etelärajalla ovat toistaiseksi lientyneet, -
raketti-iskun syy kiehuu yhä:
nimittäin jännitteet Jerusalemin Temppelivuorella, -
jonka arabiankielinen nimi on Haram al-Sharif.
Israel on pyrkinyt säilyttämään rauhan tänä herkkänä aikana, -
jolloin vietetään muslimien ramadania, -
juutalaisten pääsiäistä ja kristittyjen pääsiäistä.
Silti jännitteet leimahtivat perjantaina, -
kun sadat palestiinalaisnuoret häiritsivät mellakalla -
Temppelivuorella vierailevia juutalaisia -
heittämällä kiviä ja ilotulitteita kohti Israelin poliiseja.
Tunteja kestäneen väkivallan jälkeen ennen islamin keskipäivän rukousta -
poliisin ja Jordanian Islamilaisen waqfin käskettiin -
tyhjentää Temppelivuori -
ja poistaa kaikki mahdollisesti vaaralliset esineet.
Kaikkia kehotetaan poistumaan tiloista.
Muutaman minuutin kuluttua saatte palata rukoilemaan.
Kehotan teitä lähtemään alueelta, -
jotta voimme sallia teidän suorittaa keskipäivän rukouksenne.
Tällä hetkellä puhdistamme moskeijan aukiota, -
jotta te ja rukoilijat ette joudu vaaraan.
Kuunnelkaa poliisin ohjeita ja lähtekää tiloista.
Valtaosa muslimirukoilijoista myöntyi poliisin pyyntöön, -
mutta jotkut mellakoitsijat sulkeutuivat al-Aqsa-moskeijan sisälle.
He yrittivät estää poliisin pyrkimyksen tyhjentää alue vaarallisista esineistä.
Mellakkapoliisin käskettiin astua moskeijaan, -
tyhjentää se mainituista esineistä ja lopettaa väkivalta, -
kun neuvottelut epäonnistuivat.
Toimikaa rauhallisesti. Kunnioittakaa pyhäkköä. Luotan teihin. Onnea!
Poliisin tiedotusyksikön mukaan operaatiossa al-Aqsa-moskeijassa -
kahdeksan viranomaista sai lieviä vammoja, -
ja kaksi heistä vietiin sairaalaan jatkohoitoon.
Lausunnossa poliisi korosti myös:
"Mediajulkaisut ja sosiaalisen median alustat ovat olleet tulvillaan -
vääriä huhuja tapahtumasta ja valheita monista uhreista.
Se on väärää tietoa tapahtumien kulusta.
Tosiasiassa ainoat loukkaantuneet olivat poliiseja."
Temppelivuoren islamilainen johto kävi puolustamaan mellakoitsijoita -
ja tuomitsi Israelin huhutuista julmuuksista.
Miehittäjä alisti kansaa barbarismillaan -
ja tyhjensi al-Aqsa-moskeijan tilat koko maailman katsellessa näytöiltä.
Tuomitsemme sen. Miehittäjä sortaa rauhallisia rukoilijoita, -
jotka tulivat aamurukoukseen. Nuoria pidätettiin.
Perjantaiaamun väkivaltaisen selkkauksen jälkeen -
muslimirukoilijat päästettiin taas al-Aqsa-moskeijaan -
keskipäivän rukouksesta alkaen.
Lauantaina väkivaltaisuuksia ei tullut tietoon, -
mutta sunnuntaiaamuna jännitteet kuohuivat jälleen, -
kun juutalaisuskovaisten kiertue oli alkamassa.
Nämä käyvät vuosittain pääsiäisjuhlan aikaan entisen temppelin paikalla.
Juutalaisten ei kuitenkaan sallita rukoilla muinaisella paikalla -
poliisin ohjeiden mukaan, jotka vaativat säilyttämään status quon.
Termi tulee latinan sanoista "ennen sotaa vallinnut tilanne".
Vain muslimit saavat rukoilla muinaisella paikalla.
Poliisivoimat saivat tukahdutettua väkivaltaisen mellakan -
mellakantorjunnan keinoilla ja pidättämällä yllyttäjät.
Viranomaiset kuitenkin yllättyivät, -
kun Jordanian ulkoministeri kutsui Israelin asiainhoitajan -
ja protestoi sitä, miten Temppelivuoren tilanne hoidettiin.
Lisäksi Temppelivuoren suojelijana waqfin kautta toimiva Jordania -
pahensi jännitteitä Israelin kanssa, -
kun Jordanian ulkoministeri Bisher al-Khasawneh -
ylisti palestiinalaisia mellakoijia väkivallanteoista Israelia vastaan.
Ylistän kaikkia palestiinalaisia -
ja jordanialaisia islamilaisen waqfin työntekijöitä, -
jotka seisovat lujina kuin tornit ja kivittävät niitä sionisteja, -
jotka häpäisevät al-Aqsa-moskeijan -
miehittäjä-Israelin hallinnon suojeluksessa.
Vaarallisin hetki oli kaksi päivää sitten, -
kun kuulimme aikeesta muuttaa status quota -
ja jakaa Haram al-Sharif -
(muslimien ja juutalaisten) erillisalueisiin ja -aikoihin.
Israelin pääministeri Naftali Bennett julkaisi eilisiltana videon, -
jossa hän ilmaisi raivonsa jordanialaispuheista.
Pidän äärimmäisen vakavana väitteitä, -
joissa syytetään Israelia meihin kohdistuvasta väkivallasta.
Eräät tahot kannustavat väkivaltaan Israelin kansalaisia vastaan.
Emme hyväksy sellaista.
Se on lietsojien, etupäässä Hamasin, palkitsemista, -
sillä he yrittävät lietsoa väkivaltaa Jerusalemissa.
Emme salli sitä. Israel turvaa edelleen kaikkien koskemattomuutta -
ja varmistaa juhlan rauhallisen vieton Jerusalemissa, -
ja joukkomme antavat edelleen Israelin kansalaisille turvaa.
Israelin turhautuneisuus kumpuaa siitä, -
että se on koordinoinut merkittävillä toimenpiteillä -
rauhanomaista ajanjaksoa Jordanian viranomaisten kanssa, -
kuten pitänyt kokouksia kuningas Abdullah II:n kanssa.
Silti puhuessaan eilen puhelimessa -
YK:n pääsihteeri Antonio Guterresin kanssa -
kuningas Abdullah II väitti, -
että Israelin yksipuolinen teko al-Aqsan muslimirukoilijoita vastaan -
heikentää vakavasti alueen rauhannäkymiä.
Lisäksi hän syytti Israelia provosoivista teoista moskeijalla, -
mikä hänen mukaansa rikkoo -
muslimipyhäkköjen laillista ja historiallista status quota.
USA:n ulkoministeri Antony Blinken -
pyrki lievittämään Israelin ja Jordanian jännitteitä.
Puhelinkeskustelussa Jordanian ulkoministeri Ayman Safadin kanssa -
Blinken korosti, miten "tärkeää Israelin ja palestiinalaisten on -
pyrkiä katkaisemaan väkivallan kierre -
pidättäytymällä jännitteitä eskaloivista teoista ja puheista."
Blinken korosti lisäksi Temppelivuoren status quon säilyttämisen tärkeyttä.
Hän kertoi arvostavansa Jordanian erityisroolia -
Jerusalemin muslimipyhäkköjen suojelijana.
Aiemmin tänä iltana ulkoministeri Blinken keskusteli puhelimitse -
Israelin ulkoministeri Jair Lapidin kanssa.
Lapid korosti Israelin pyrkimystä toimia vastuullisesti -
äärimuslimien väkivaltaisten mellakoiden suhteen.
Ministeri Lapid painotti:
"Ääriaines yrittää lietsoa väkivallan tulta kylvämällä väärää tietoa."
Hän jatkoi: "Israel ei hyväksy väkivaltaa tukevia kehotuksia."
Hän piti ulkovaltojen tukea kriittisenä Jerusalemin rauhan palauttamisessa.
Kiitos seurasta!
Osana TV7:n rukoushanketta kannustan jatkamaan rukousta -
vainottujen veljiemme ja sisariemme puolesta.
Rukoillaan myös rauhaa Jerusalemille ja pelastusta Israelille.
Olen Jonathan Hessen. Siunattua viikkoa! Huomiseen.
Suomennos: Maija Tuukkanen